Last saved by: Klimentová Viera

OKRESNÁ PROKURATÚRA ŽIAR NAD HRONOM 
Nám. Matice slovenskej 6, 965 01 Žiar nad Hronom

Číslo: 2 Pv 34/17/6613-4	Žiar nad Hronom 14.03.2017 
EEČ: 2-52-18-2017
U Z N E S E N I E
Trestná vec:	obv. XXXXX
Trestný čin:	prečin: nezaplatenie dane a poistného podľa § 278 odsek 1 Trestného zákona
Rozhodol: 	prokurátorka Okresnej prokuratúry Žiar nad Hronom 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX, XXXXX XXXXX, Slovensko
väzba: nie
ktorý je trestne stíhaný pre trestný čin:
-	prečin: nezaplatenie dane a poistného podľa § 278 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
ako povinne nemocensky a dôchodkovo poistená, samostatne zárobkovo činná osoba pod obchodným menom XXXXX s miestom podnikania XXXXX, XXXXX, neuhradil poistné na účet Sociálnej poisťovne, pobočka XXXXX za obdobie 07-12/2014, 01-12/2015, 01-10/2016 vo výške 3 861,36 € v neprospech Štátneho rozpočtu SR,

lebo zanikla trestnosť činu.

Odôvodnenie:
Poverený policajt Obvodného oddelenia PZ XXXXX, uznesením ČVS: ORP-772/ZH-ZH-2016 zo dňa 12.01.2017, podľa § 199 ods. 1 Tr. por. začal trestné stíhanie a podľa § 206 ods. 1 Tr. por. vzniesol obvinenie XXXXX za prečin nezaplatenia dane a poistného podľa § 278 ods. 1 Tr. zák. na uvedenom skutkovom základe.  V priebehu skráteného vyšetrovania vykonal dňa 01.02.2017 výsluch obvineného XXXXX, ktorý vo svojej výpovedi uviedol, že si je vedomý svojej povinnosti uhrádzať poistné, pričom na túto povinnosť pozabudol. Dlh za obdobie od mesiaca júl 2014 do októbra 2016, ktorý mu vznikol voči sociálnej poisťovni, chce čo najskôr uhradiť.
Dňa 06.03.2017 poverený policajt vykonal výsluch pošk. XXXXX, splnomocnenej konať za Sociálnu poisťovňu, pobočka XXXXX, ktorá vo svojej výpovedi uviedla, že obvinený XXXXX dňa 27.01.2017 uhradil dodatočne poistné vo výške 1 000,-€, dňa 01.02.2017 vo výške 1 500,-€, dňa 07.02.2017 vo výške 450,-€, dňa 17.02.2017 vo výške 550,-€ a dňa 27.02.2017 vo výške 361,36 € a teda v súčasnosti má uhradený celý dlh na poistnom vo výške 3 861,36 €.
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.
Podľa § 86 ods. 1 písm. e) Tr. zák. trestnosť trestného činu zaniká aj vtedy, ak ide o trestný čin nezaplatenia dane a poistného podľa § 278, ak splatná daň a jej príslušenstvo alebo poistné bolo dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
V uvedenej trestnej veci poverený policajt skúmal aj možnosť vylúčenia zániku trestnosti trestného činu nezaplatenia dane a poistného v prípade predchádzajúceho postihu za obdobný čin, pričom zistil, že nie sú splnené podmienky na postup v zmysle § 86 ods. 2 Tr. zák.
	Na základe týchto skutočností som rozhodla, tak ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do 3 dní od oznámenia uznesenia. Sťažnosť má odkladný účinok. 

JUDr. Viera Klimentová 
prokurátorka